open-index/open-wikipedia-markdown huggingface dataset:
Nothing in This World

**Nothing in This World** (בעברית: **שום דבר בעולם הזה**) הוא שיר של הידוענית האמריקאית פריס הילטון מתוך אלבום האולפן הראשון שלה, *[[Paris (אלבום של פריס הילטון)|Paris]]*. השיר נכתב על ידי ד"ר לוק ושפרד סולומון והופק על ידי לוק גם כן.

השיר הגיע למקום השישי במצעד שירי הפופ רוק של ונצואלה.

## הוצאה וביקורת
בילבורד כינה את השיר כ"תכשיט שמח וקליט נוסף של פריס הילטון". הוא נשלח באופן רשמי לרדיו טופ 40 / מיינסטרים בארצות הברית ב-28 באוגוסט 2006. בבריטניה, הסינגל הפיזי יצא ב-6 בנובמבר 2006, והיה ניתן להוריד אותו באופן דיגיטלי שבוע קודם לכן. השיר הגיע למקום ה-12 במצעד שירי הדאנס קלאב.

פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-9 מיליון השמעות.

## וידאו קליפ
הווידאו קליפ הרשמי של "Nothing in This World" צולם ובוים על ידי סקוט ספיר בלוס אנג'לס ב-5 ו-6 בספטמבר 2006, בבית ספר תיכון בדרום פסדינה ובלונג ביץ', קליפורניה. חלק מהקליפ נעשה וצולם בהשראת הסרט הקולנוע האמריקאי "איזו מין שכנה", משנת 2004.

נכון לאוקטובר 2020, מונה הצפיות של הקליפ עומד על למעלה מ-3.1 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי פריס הילטון
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שהופקו על ידי ד"ר לוק
קטגוריה:סינגלים בהוצאת וורנר רקורדס
Candlelight

**Candlelight** (בעברית: **נרות**) הוא סינגל שהוקלט על ידי הזמרת-יוצרת האמריקאית זהביה וורד . השיר יצא לאור ב-26 ביולי 2018, על ידי חברות התקליטים קולומביה רקורדס וסוני מיוזיק, כסינגל ראשון מתוך המיני-אלבום "17".

## רקע וכתיבה
השיר נכתב על ידי זהביה וורד, סומו, רונלד אלן, קודי טרפלי והופק על ידי קודי טרפליי.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-23 מיליון השמעות.

## וידאו קליפ
הווידאו קליפ הנלווה ופורסם בערוץ היוטיוב של וורד ב-27 ביולי 2018, בסמוך לצאת הסינגל עצמו. נכון לאוקטובר 2020, מונה הצפיות של הקליפ עומד על למעלה מ-30 מיליון צפיות.

## היסטוריית יציאות לאור

## קישורים חיצוניים

## הערות שוליים

קטגוריה:שירים באנגלית
הרווקה

**הרווקה** (באנגלית: **The Bachelorette**) היא תוכנית מציאות אמריקאית, ששודרה לראשונה ברשת ABC ב-8 בינואר 2003. התוכנית היא ספין אוף של התכנית הרווק וחלק עיקרי בזיכיון "הרווק".

## היסטוריה
כל הכללים בתוכנית מותאמים לפי הכללים של הרווק - תוכנית המקור. כפי שהשם מרמז, הסדרה סובבת סביב רווקה, בדרך כלל מתמודדת לשעבר מעונת "הרווק" הקודמת, וקבוצה של גברים בעלי פוטנציאל רומנטי (בדרך כלל 25 גברים); זו בעצם גרסה הפוכה מגדרית של תוכנית המקור. התוכנית מתחילה ברווקה שעומדת מול האחוזה ומברכת לשלום כל מתמודד בנפרד, כשהם פוגשים את הרווקה לראשונה. אחרי כל "טקס ורד", לפחות מתמודד אחד לא מקבל ורד והולך הביתה; לכן מאגר המתמודדים מצטמצם, ובסופו של דבר משאיר את הרווקה להחליט בין שני מתמודדים ב"טקס הורד האחרון".

בבחירה הסופית, אחד משני המחזרים הגברים מציע נישואין לרווקה. שלא כמו תוכנית המקור שלה, כל חמש עשרה העונות של הרווקה הסתיימו בהצעת נישוין לה הרווקה הסכימה או סירבה. רק ארבעה זוגות נישאו כתוצאה מהתוכנית, וכמחצית מהחתונות שודרו ברשת ABC.

במרץ 2021, לאחר שמנחה התוכנית, כריס הריסון, הודיע כי הוא לוקח הפסקה מהזיכיון, קייטלין בריסטו וטיישה אדמס, שהיו הרווקות בעונות ה-11 וה-16 (בהתאמה) של התוכנית, הוכרזו כמנחות של העונה ה-17.

### ליהוק "הרווקה"
עונה 11 הייתה העונה הראשונה שכללה שינוי באופן הליהוק. מכיוון שהמפיקים לא יכלו להחליט בין שתי המתמודדות מהעונה ה-19 של הרווק - קייטלין בריסטו ובריט נילסון, 25 הגברים שהשתתפו היו צריכים להחליט איזו מתמודדת תהיה הרווקה. בסופו של דבר, יותר גברים הצביעו עבור קייטלין ובריט נשלחה הביתה בלילה הראשון.

עונה 13 הייתה העונה הראשונה בה כיכבה רווקה אפרו-אמריקאית, רייצ'ל לינדזי, הראשונה מבין כל תוכניות זיכיון הרווק.

במרץ 2022, הוכרז שיהיו שתי רווקות בעונה אחת. למרות שעונה 11 כללה שתי רווקות בפרק הראשון, זו הייתה הפעם הראשונה ששתי הנשים יהיו "הרווקות" במשך כל העונה.

בספטמבר 2025 טיילור פרנקי פול, בת 31 ואם לשלושה ילדים, הוכרזה ככוכבת הראשית של העונה ה-22 של התוכנית. פול היא כוכבת סדרת הריאליטי של הולו "החיים הסודיים של נשות המורמונים", שעלתה לכותרות בעקבות שערוריית חילופי זוגות בינלאומית. ב-19 במרץ 2026 רשת ABC החליטה לבטל את העונה בעקבות פרסום סרטון המציג תקרית אלימה של פול מול דקוטה מורטנסן משנת 2023. דובר מטעם חברת דיסני מסר כי לאור הסרטון שהופץ, הוחלט שלא להתקדם עם שידור העונה המתוכננת שלושה ימים בלבד לפני מועד הבכורה המתוכנן.

## עונות

## קישורים חיצוניים
* 

## ביאורים

## הערות שוליים

קטגוריה:ABC: תוכניות וסדרות
קטגוריה:האחים וורנר: סדרות טלוויזיה
קטגוריה:סדרות ספין-אוף אמריקאיות
קטגוריה:תוכניות מציאות אמריקאיות: שידוכים והיכרויות
קטגוריה:תוכניות טלוויזיה שמתרחשות בארצות הברית
קטגוריה:סדרות טלוויזיה אמריקאיות שירדו משידור ועלו שוב
קטגוריה:הרווק
קטגוריה:תוכניות טלוויזיה אמריקאיות שעלו לשידור בשנות ה-2000
מייקל ולאמיס

**מייקל ולאמיס** (באנגלית: **Michael Vlamis**; נולד ב-27 במרץ 1990) הוא שחקן וקולנוען אמריקאי הידוע בתפקידו בתור מייקל גוארין (אנ') בסדרת הטלוויזיה "רוזוול, ניו מקסיקו" (2019 - 2022).

## ביוגרפיה
ולאמיס נולד בשיקגו, אילינוי והוא עבר לקליפורניה כדי ללמוד לתואר ראשון ביזמות באוניברסיטת צ'פמן. לאחר שסיים תואר ראשון, ולאמיס עבד בשיווק.

## קריירה
משנת 2009, ולאמיס השתתף בעשרות סרטים קצרים. לאחר פרישתו מעולם השיווק והיזמות, ערך ולאמיס את הופעת הבכורה שלו בטלוויזיה בשנת 2013, בפרק של הסדרה "הבחורה החדשה". הוא הופיע ב-"MemE! סיפור הוליוודי אמיתי", סרט קצר שזכה בתחרות לסרטים קצרים מתחת ל-120 שניות.

בשנת 2019, ולאמיס כתב ביוגרפיה על חייו של הראפר המנוח מק מילר, שכותרתו Blue Side Park". בשנת 2020 ולאמיס הופיע לצד קלואי בנט בסרט "*5 Years Apart*".

בשנת 2022, הוא החל לעבוד על סרטו הראשון בבימויו "*Crossword*", מותחן פסיכולוגי שהוא גם כתב, הפיק וכיכב בו. החברה של קינן תומפסון, Artists For Artists, רכשה את הזכויות לסרט.

## חיים אישיים
הוא מתגורר במערב הוליווד, קליפורניה.

## פילמוגרפיה
### קולנוע

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא יווני
קטגוריה:תסריטאי קולנוע אמריקאים
קטגוריה:בוגרי אוניברסיטת צ'פמן
קטגוריה:אמריקאים שנולדו ב-1990
אלכסנדרה (זמרת)

250px|ממוזער|שמאל|אלכסנדרה בשנת 1970
**אלכסנדרה** (נולדה ב-20 בדצמבר 1948) היא זמרת ישראלית. התפרסמה בסוף שנות ה-60 ובתחילת שנות ה-70.

נולדה בבוקרשט ברומניה כ**אלכסנדרה פרידמן**. 

כילדה השתתפה במקהלת הילדים של הרדיו הרומני. ב-1965 עלתה לישראל יחד עם אמה.

בסוף 1967 הופיעה בתוכנית הרדיו "תשואות ראשונות" וזכתה לפרסום ראשון. ב-1968 החלה להופיע יחד עם עודד זמיר כצמד, "אלכסנדרה ועודד". באותה שנה הם הוציאו תקליט אריך נגן שכלל בין היתר ביצוע מחודש ללהיט "בתי את בוכה או צוחקת". באותה שנה הקליטה שירים לפסקול הסרט הישראלי, "איריס" ולתקליט ובו שירי הסרט "דוקטור דוליטל (סרט, 1967)|דוקטור דוליטל"  מתורגמים לעברית בו השתתפו גם שייקה אופיר וגדעון זינגר.

כמו כן, הוציאה ב-1968 אריך נגן ראשון בשם "אלכסנדרה", שכלל שירים מאת מיטב הכותבים בישראל באותה עת. בין היתר נכלל בו השיר "בועז בבלי" (מילים: אמנון אחי נעמי, לחן: אריה לבנון) שהיה הפתיח לתסכית רדיו באותו השם שהיה הגרסה הישראלית לבלש הבדיוני פול טמפל.

ב-1969 הוציאה אריך נגן ובו שירי ילדים, "ילקוט מלא שירים", שעובדו כולם על ידי אריה לבנון, שהלחין גם חלק מהשירים. אלכסנדרה אף היא חיברה את הלחן לשלושה שירים ולשניים מהם אף כתבה את המילים.

בפסטיבל הזמר והפזמון 1969 היא שרה את השיר "שיר ערש 1969" .

בתחילת 1970 השתתפה באחד התפקידים הראשיים במחזמר "לחיי הסוסים שיוציאו את עם ישראל מהבוץ", בהפקתו של גיורא גודיק באולם אלהמברה. אולם ההפקה התבררה ככישלון מסחרי וגודיק הוריד את ההצגה אחרי כשבועיים.

ב-1974 הוציאה את השיר "תקוות ימי" למילים ולחן של שייקה פייקוב, שביטא את רגשות האכזבה של המחבר מהמצב בישראל לאחר מלחמת יום הכיפורים. השיר זכה להצלחה רבה.

בסוף 1976 התפרסם שיר נוסף שלה שזכה להצלחה; "נפשי כלתה לחרוזים", למילים של המשוררת אלישבע וללחן של שייקה פייקוב.

בסוף שנות ה-70 נסעה לארצות הברית כדי להופיע במועדונו של אריס סאן ובמועדונים נוספים. היא השתקעה בארצות הברית ופרשה מעולם המוזיקה.

כיום מתגוררת בלוס אנג'לס בשם **אלכסנדרה פסטור**.

## קישורים חיצוניים
* אלכסנדרה פרידמן, באתר Discogs 
* 
* דודי פטימר נותן במה לשירים ישנים שנעלמו - והפעם: אלכסנדרה, בתוכניתו של גבי גזית, בערוץ 103FM, 12 ביוני 2014

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:ישראליות ילידות רומניה
קטגוריה:ישראלים ילידי רומניה
קטגוריה:מהגרות מישראל לארצות הברית
קטגוריה:משתתפות פסטיבל הזמר והפזמון
קטגוריה:אמנים ישראלים הידועים בשם במה
קטגוריה:עולות בשנות ה-1960
קטגוריה:עולים בשנות ה-1960
קטגוריה:ישראליות שנולדו ב-1948
קטגוריה:ישראלים שנולדו ב-1948
פרסי הטלוויזיה של איגוד אמנויות הקולנוע והטלוויזיה 1961

**פרסי הטלוויזיה של איגוד אמנויות הקולנוע והטלוויזיה לשנת 1961** היה טקס הענקת פרסי הטלוויזיה הראשון בממלכה המאוחדת. בהמשך נקראו בשם פרסי האקדמיה הבריטית לטלוויזיה.

## זוכים
* **שחקן**
** לי מונטגיו
* **שחקנית**
** בילי וייטלו
* **אקטואליה**
** הפקה של *Sportsview* (BBC)
* **מעצב**
** פרד פוסיי
* **פרס דזמונד דייוויס על תרומה לטלוויזיה**
** ריצ'רד דימבלבי
* **הפקת דרמה**
** Peter Dews
* **Factual**
** מייקל רדינגטון
* **בידור קל**
** ג'יימס גילברט
* **בידור קל (הפקה)**
** סטנלי בקסטר
* **אישיות**
** איימון אנדרוז
* **תסריטאי**
** אלון אוון
* **פרס הכותבים**
** אלון אוון

## קישורים חיצוניים
* פרסי איגוד הטלוויזיה לשנת 1961

## הערות שוליים

קטגוריה:טקסי פרס באפט"א
קטגוריה:1961 בממלכה המאוחדת
Hawái

"**Hawái**" הוא סינגל שהוקלט על ידי הזמר הקולומביאני מאלומה, מתוך אלבום האולפן החמישי שלו, *[[Papi Juancho]]*. השיר יצא לאור ב-29 ביולי 2020, כסינגל השני מתוך האלבום, על ידי חברת התקליטים סוני מיוזיק לטין. השיר הופק על ידי אילי וונדר, ג'וואן, קייטין, קווין ADG וצ'אן אל גניו. השיר הגיע לצמרת המצעדים של ארגנטינה, צ'ילה, קולומביה, מקסיקו, פנמה וספרד, ולמקום הרביעי במצעד הבילבורד גלובל 200, והיה לשיר הראשון שהגיע לצמרת הבמצעד הבילבורד גלובל ללא ארצות הברית.

## הפקה
בתאריך 25 ביולי 2020, מאלומה פרסם קטע קצר מתוך הקליפ של השיר דרך חשבון האינסטגרם שלו, ובתיאור נכתב כי "בכורה עולמית ב-29/7". וב-29 ביולי, ביום של שחרור הקליפ, מאלומה תיאר את היום המרגש ביותר בחייו בשל הוצאת השיר.

## הצלחה
אתר המנויים VEVO, סיקר את הקליפים והשירים אשר יצאו בשנת 2020, וחתם כי הקליפ של "Hawai" נהפך לקליפ הנצפה ביותר באמריקה הלטינית לשנת 2020, עם 329 מיליון צפיות. בנוסף, הקליפ נהפך לקליפ השלישי הנצפה ביותר באופן גלובלי.

## וידאו קליפ
הווידאו קליפ של השיר פורסם ביוטיוב בסמוך לצאת הסינגל. הקליפ צולם במיאמי ובוים על ידי ג'סי טררו. בקליפ מככבים מאלומה והדוגמית יובנה ונטורה. בקליפ, מתווכח מאלומה עם חברתו (המגולמת על ידי ונטורה) וכתוצאה מכך נפרד ממנה. מאלומה ממשיך להגיע לטקס החתונה של האקסית שלו כדי לזכות בה חזרה. נכון לאוקטובר 2020, הקליפ צבר למעלה מ-300 מיליון צפיות.

## הופעות חיות
ב-30 באוגוסט 2020, ביצע מאלומה את השיר בטקס פרסי הווידאו קליפים של MTV לשנת 2020. ב-8 בנובמבר, ביצע את השיר בטקס פרסי המוזיקה של MTV אירופה 2020.

## רמיקס
ב-5 בנובמבר 2020, מאלומה הוציא גרסת רמיקס לשיר, בהשתתפות הזמר הקנדי דה ויקנד. הרמיקס מלווה בווידאו קליפ.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי מאלומה
קטגוריה:שירי דה ויקנד
קטגוריה:שירים בספרדית
קטגוריה:שירים שנכתבו על ידי דה ויקנד
קטגוריה:וידאו קליפים שצולמו בהוואי
קטגוריה:שירים על הוואי
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון במצעד ארגנטינה הוט 100
קטגוריה:סינגלים שהגיעו למקום הראשון במצעד הבילבורד גלובל ללא ארצות הברית
קטגוריה:שירי פלטינה בארגנטינה
קטגוריה:שירי יהלום במקסיקו
קטגוריה:סינגלים בהוצאת סוני מיוזיק לטין
אמורי כהן

**אמורי אייזיק כהן** (באנגלית: **Emory Isaac Cohen**; נולד ב-13 במרץ 1990) הוא שחקן יהודי-אמריקאי.

## ביוגרפיה
כהן נולד במנהטן, ניו יורק בנם היחיד של דונה (לבית אקרמן), מנהלת גן ילדים, ונואל כהן, מורה למוזיקה. הוא יהודי, דור רביעי בניו יורק. אבותיו היגרו לארצות הברית מרוסיה. הופעת הבכורה שלו הייתה בהפקה בית ספרית של המחזה "אופרה בגרוש" בחטיבת הביניים לאומנויות וטכנולוגיה רוברט פ. וגנר ג'וניור". הוא סיים את בית הספר התיכון אליזבת אירווין בשנת 2008 וקיבל מלגה מלאה ללימודי משחק באוניברסיטה לאמנויות בפילדלפיה.

## קריירה
כהן ערך את הופעת הבכורה שלו בסרט הקולנוע "אחרי בית ספר" בשנת 2008, לצד עזרא מילר. הסרט הוקרן לראשונה בפסטיבל קאן 2008 וזכה לביקורות חיוביות מצד המבקרים. תפקידו הבא היה בסרט הדרמה משנת 2009 "הרוחות הרעבות".

בשנת 2012 שיחק בדרמת הפשע של דרק סיאנפרנס "מקום בתוך היער" לצד בראדלי קופר ודיין דיהן. הסרט זכה לביקורות חיוביות וזכה להצלחה קופתית.

היה לו תפקיד חוזר בעונה הראשונה של "סמאש", שם שיחק את ליאו, בנה של דברה מסינג, וכיכב כמאהבו של ונדל פירס בסרט העצמאי "ארבע".

בשנת 2014 הוא הופיע בדרמה "המהמר" בתפקיד טניסאי ובסרט העצמאי "תחת שמי הקציר". בשנת 2015 הוא שיחק בסרט הקולנוע "ברוקלין" את טוני, מושא האהבה של איליס, (סירשה רונן). רקס ריד שיבח את "הביצוע הנפלא, החם והנוגע ללב". במגזין וראייטי כתב כריסטופר טפלי כי סרט הקולנוע "ברוקלין" הציע "תזכורת נוספת לכך שאמורי כהן הוא אחד השחקנים המרתקים בדורו."

לכהן היה תפקיד ראשי בסרט העצמאי "לגנוב מכוניות" משנת 2015, לצד פליסיטי האפמן וויליאם ה. מייסי. הוא קיבל ביקורות חיוביות על תפקידו בסרט. בשנת 2016 שיחק בסדרת נטפליקס "The OA".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:בוגרי אוניברסיטאות ומכללות בארצות הברית
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1990
וולפגנג נובוגרץ

**וולפגנג פרנסיס נובוגרץ** (באנגלית: **Wolfgang Frances Novogratz**; נולד ב-9 במאי 1997) הוא שחקן אמריקאי. הוא ידוע בזכות משחקו בסרטי נטפליקס "סיירה ברג'ס לוזרית" משנת 2018, "הקיץ האחרון" משנת 2019, ו"תופסות קצב" משנת 2020.

## ביוגרפיה
נובוגרץ נולד וגדל במנהטן, ניו יורק לזוג מעצבי הפנים קורטני ורוברט נובוגרץ,  המוכרים מתוכנית המציאות "*9 By Design"* (2014) של ערוץ בראבו. הוא הבכור מבין שבעה ילדים: יש לו שישה אחים צעירים יותר, בלאמי, טלולה, ברייקר, פייב, הולדר ומייג'ור, והוא אחיינו של המיליארדר מוול סטריט מייקל נובוגרץ (אנ').

נובוגרץ שיחק כדורסל בתיכון בבית הספר הרווארד-וסטלייק בלוס אנג'לס, והוביל את הוולברינס לאליפות המדינה לבוגרים.

## קריירה
בשנת 2010 הופיע לראשונה בטלוויזיה כאשר השתתף בתוכנית המציאות של ערוץ בראבו "*9 By Design*" בה כיכבו הוריו. 

בשנת 2018 קיבל תפקיד משחק ראשון בסרט הקומדיה השחורה העצמאי "אומה של רוצחים" שכתב וביים סם לוינסון. בהמשך השנה קיבל תפקיד גדול יותר בסרט הנעורים "סיירה ברג'ס לוזרית" בתור דרו; בסרט כיכב לצד קריסטין פרוסט ונואה סנטינאו, והוא עלה ישירות לפלטפורמות של נטפליקס ב-7 בספטמבר 2018. 

בשנת 2019 גילם את כריס בסרט הדרמה הקומית "*Yes, God, Yes*" בבימויה של קארן מיין; הסרט מבוסס על הסרט הקצר באותו שם של מיין שיצא ב-2017. נובוגרץ כיכב בהמשך בסרט הקומדיה הרומנטית של נטפליקס "הקיץ האחרון" לצדם של קיי. ג'יי. אפא ומאיה מיטשל. הסרט עוסק בקבוצה מגובשת של בוגרי תיכון המתמודדת עם בעיות אישיות תוך שהם נהנים מה"קיץ האחרון" שלהם לפני שהם עוברים לקולג'.

בשנת 2020 שיחק בסרט הנעורים "מותר לאהוב" בדמותו של טריק קרסון. הסרט, בבימויה של אליס וו, קיבל ביקורות חיוביות עם יציאתו לאקרנים. חודש לאחר מכן, יצא סרט הריקודים בכיכובו של נובוגרץ "תופסות קצב", שני הסרטים בהפקה של שירות הסטרימינג נטפליקס.

בשנת 2024 שיחק בסרט "טארוט".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1997
Macavity

**Macavity** (מוכר כ-**Macavity: The Mystery Cat**) הוא שיר מאת ת"ס אליוט, על פסיכולוגיה וסוציולוגיה של חתולים, שיצא לאור כחלק מספר השירים ספרו של פוסום הזקן על חתולים שימושיים, על ידי *Faber and Faber*. השיר יצא לאור ב-20 ביולי 1939 והיה לחלק מבסיס המחזמר "Cats".

במרוצת השנים, הוקלט השיר עשרות פעמים תוך שנעשה בו שימוש במחזמרי ובסרטי "קאטס" השונים.

## רקע וכתיבה
השירים נכתבו במהלך שנות ה-30 של המאה ה-20 על ידי אליוט, בשם הבדוי שלו "פוסום הזקן", במכתבים ששלח לילדיו. המכתבים נאספו ופורסמו בשנת 1939, בצירוף איור על הכריכה מאת המחבר, ופורסמו מחדש שוב בשנת 1940, בצירוף איוריו של ניקולס בנטלי.

הספר יצא לאור בגרסאות נוספות, עם איורים חדשים מאת אדוארד גורי (1982) ואקסל שפלר (2009).

## גרסאות כיסוי
במרוצת השנים, הקליטו את השיר עשרות פעמים ביניהן:
*שירלי באסי בשנת 1993, עבור אלבום המחווה, *Sings the Songs of Andrew Lloyd Webber*.
*שרה ברייטמן בשנת 1995, עבור הפסקול, *[[Surrender]]*.
*שרה ברייטמן בשנת 1997, עבור אלבום האוסף, *[[The Andrew Lloyd Webber Collection]]*.
*ליסה סטוקה בשנת 2006, עבור אלבומה, *A Piece of Lisa*.
*טיילור סוויפט בשנת 2019, עבור הסרט "קאטס".

## גרסתה של טיילור סוויפט
בשנת 2019, יצא סרט הדרמה המוזיקלי אמריקאי-בריטי "קאטס", המבוסס על מחזמר באותו השם מאת המחזאי אנדרו לויד ובר. הסרט בוים על ידי הבמאי טום הופר וכיכבו בו ג'ניפר הדסון, טיילור סוויפט, ג'יימס קורדן, אידריס אלבה, איאן מקלן וג'ודי דנץ'. הסרט יצא לאקרנים ב-20 בדצמבר 2019, ובישראל הסרט יצא לאקרנים ב-26 בדצמבר 2019.

בעקבות הסרט, הקליטה סוויפט את השיר מחדש.

### רקע
בשנת 2018, עוד כשהסרט "קאטס" היה בשלבי פיתוח, נודע כי לויד ובר מתכוון לכתוב שיר חדש עבור הסרט. בדצמבר 2018, ניגן לויד ובר עבור טיילור סוויפט על פסנתר מנגינה חדשה שחיבר וביקש ממנה לחבר למנגינה מילים שיתאימו לדמותה של החתולה ויקטוריה בסרט. לויד ובר טען כי את מרבית השיר כתבו ב-"אחר צהריים אחד". לבסוף, יצרו השניים את השיר "Beautiful Ghosts", שהיה גם לשיר הנושא מתוך הסרט.

בהמשך, פרסמה סוויפט כי בנוסף ל-"Beautiful Ghosts", היא הקליטה גם את "Macavity", עבור פסקול הסרט, **.

### ביקורת
כלפי הגרסה של סוויפט הופנו שבחים ביקורתיים, תוך שברולינג סטון היא דורגה במקום ה-222 ברשימת "כל 229 השירים של טיילור סוויפט, לפי דירוג". מגזין גלאמור ציין את עשרת השירים הטובים ביותר והגרועים ביותר של טיילור סוויפט, והכליל את כל השירים שיצאו מתוך הפסקול  "קאטס" כגרועים ביותר, וטענו "היינו בהלם כשאפילו טיילור לא הצליחה לגרום לנו ליהנות מהסרט הזה. זה באמת היה נורא כמו שכולם אמרו – והשירים שלה 'Beautiful Ghosts' ו-'Macavity' היו רחוקים מלהיות מושלמים".

#### רשימות כל הזמנים וסוף שנה

### היסטוריית יציאות לאור

## קישורים חיצוניים

## הערות שוליים

קטגוריה:שירי טיילור סוויפט
קטגוריה:שירי שרה ברייטמן
קטגוריה:שירים באנגלית
קטגוריה:שירים ממחזות זמר
קטגוריה:שירים על חתולים
סרחיו רגילון

**סרחיו רגילון רודריגס** (בספרדית: **Sergio Reguilón Rodríguez**; נולד ב-16 בדצמבר 1996) הוא כדורגלן ספרדי המשחק בעמדת המגן השמאלי בקבוצת אינטר מיאמי

## קריירת מועדונים
### ריאל מדריד
רגילון הצטרף לריאל מדריד בשנת 2005, בגיל שמונה. ב-5 באוגוסט 2015, הושאל לראשונה על מנת לצבור דקות משחק ב-UD לוגרונייס מהליגה הספרדית השלישית בכדורגל.

את הופעת הבכורה שלו ב-UD לוגרונייס ערך ב-23 באוגוסט 2015, כששיחק בשבע הדקות האחרונות בניצחון הביתי 3–0 מול קומפוסטלה. ב-16 בינואר 2016, לאחר שכמעט לא שיחק בלוגרונייס, שב רגילון למדריד ושיחק בקבוצת המילואים של המועדון, בליגה השלישית. ב-23 באוגוסט 2016 חזר רגילון ל-UD לוגרונייס בעסקת השאלה נוספת לעונה אחת. הוא כבש שמונה שערים במהלך עונה זו, כולל משחק בו כבש ארבעה שערים ב-2 באוקטובר 2016, בניצחון 5–3 על אתלטיק בילבאו ב'. עם חזרתו לקסטיליה, הפך רגילון לשחקן הרכב קבוע. ב-25 באוגוסט 2018 הועלה לסגל הקבוצה הבכירה של ריאל מדריד תחת המאמן יולן לופטגי, וערך את הופעת הבכורה ב-2 באוקטובר 2018, בהפסד 0–1 של ריאל במסגרת ליגת האלופות לצסק"א מוסקבה. רגילון ערך את הופעת הבכורה שלו בליגה ב-3 בנובמבר, בניצחון 0–2 על ריאל ואיאדוליד.

### סביליה
ב-5 ביולי 2019 עבר רגילון בהשאלה לסביליה עד סוף עונת 2019/2020.

הוא ערך את הופעת הבכורה שלו בלה ליגה ב-18 באוגוסט נגד אספניול. בסך הכל כבש שני שערים ב-31 הופעות.

### טוטנהאם הוטספר
ב-19 בספטמבר 2020 עבר לטוטנהאם הוטספר בחוזה לחמש שנים.

רגילון ערך את הופעת הבכורה שלו ב-29 בספטמבר 2020 נגד צ'לסי, במסגרת גביע הפוטבול ליג. את הופעת הבכורה שלו בפרמייר ליג ערך ב-4 באוקטובר, בניצחון קבוצתו 1–6 על מנצ'סטר יונייטד. ב-21 בנובמבר 2021 כבש שער בכורה בניצחון קבוצתו 1–2 על לידס יונייטד.

ב-30 באוגוסט 2022 הושאל לאתלטיקו מדריד.

ב-1 בספטמבר 2023 הושאל למנצ'סטר יונייטד.

ב-17 בינואר 2024 הושאל למשך חצי עונה לברנטפורד, במהלכה רשם 16 הופעות בליגה ובישל ארבעה שערים. בסוף העונה חזר לטוטנהאם.

ב-31 במאי 2025 שוחרר רגילון מטוטנהאם.

## קריירה בינלאומית
לרגילון הופעה אחת במדי נבחרת ספרד עד גיל 21 נגד נבחרת רומניה.

ב-6 בספטמבר 2020 ערך את הופעת הבכורה שלו במדי נבחרת ספרד הבוגרת בניצחון של ספרד 0–4 על אוקראינה במסגרת ליגת האומות.

## תארים
;ריאל מדריד
* גביע העולם למועדונים: 2018

;סביליה
* הליגה האירופית: 2019/20

;טוטנהאם הוטספר
* הליגה האירופית : 2025
;אישיים
* נבחרת העונה בליגה האירופית: 2019/20

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:כדורגלני סביליה
קטגוריה:כדורגלני טוטנהאם הוטספר
קטגוריה:כדורגלני אתלטיקו מדריד
קטגוריה:כדורגלני ברנטפורד
קטגוריה:כדורגלני נבחרת ספרד
קטגוריה:ספורטאים ספרדים באנגליה
קטגוריה:כדורגלני מנצ'סטר יונייטד
קטגוריה:ספרדים שנולדו ב-1996
בית הכנסת הגדול בברודי

**בית הכנסת הגדול בברודי** הוא בית הכנסת המרכזי בברודי שנבנה במאה ה-18 ושירת את קהילת יהודי ברודי. בית הכנסת היה בעל צורת מבצר ועמד על תילו עד השואה.

## היסטוריה
בברודי קמה קהילה יהודית לקראת סוף המאה ה-16, והתעורר צורך בהקמת בית כנסת בעיר. מכיוון שהקהילה אז לא הייתה מבוססת ובעלת ממון הוחלט להקים בה בית כנסת קטן מעץ. בשרפה שהתחוללה בעיר בשנת 1742, נשרף בית הכנסת. בתקופה זו כבר הייתה הקהילה היהודית עשירה ומבוססת במקום, ולכן "נוצלה ההזדמנות" והוחלט לבנות את בית הכנסת מחדש מלבנים. אבן היסוד של בית הכנסת הונחה בידי רבי יצחק הלוי הורוביץ, אחד מרבני בית הכנסת. בנייתו של בית הכנסת מומנה בידי יעקב איקוביץ', תושב המקום. במאי 1859 נפגע בית הכנסת החדש משרפה נוספת שהתחוללה בברודי. במהלך מלחמת העולם השנייה נפגע בית הכנסת קשות והמבנים הקטנים שמסביבו נהרסו כליל.

## עיצוב
חדר התפילה המרכזי של בית הכנסת מוקם בדרום הבניין, וממערב ומצפון עמדו בניינים נוספים נמוכים יותר. בבית הכנסת השתמרו כלי כסף עתיקים שנרכשו בידי הקהילה היהודית העשירה לטובת קישוט ופיאור בית הכנסת.
על פי עדותו של ש. אנסקי בית הספר היה עתיק יומין ויפה מאוד מבפנים. בעדותו לספר זיכרון שנוצר למטרת הנצחת הקהילה אמר על בית הכנסת: 

## הווה
בשנת 2021 קרס גג בית הכנסת. בשנת 2023 הודיעה עיריית ברודי כי בית הכנסת ישוקם וישוחזר על ידה בשיתוף אוניברסיטת לבוב.

## גלריה

קובץ:1. Синагога в м. Броди.JPG|בית הכנסת בברודי בשנת 2007
קובץ:Brody Great Synagogue.jpg|בית הכנסת בשנת 1900
קובץ:Great Synagogue in Brody. Doors.jpg|שרידי בית הכנסת הגדול


## קישורים חיצוניים

## הערות שוליים

קטגוריה:אוקראינה: בתי כנסת
קטגוריה:בתי כנסת אשכנזיים
קטגוריה:יהדות ברודי
קרטיס ג'ונס

**קרטיס ג'וליאן ג'ונס** (באנגלית: **Curtis Julian Jones**; נולד ב-30 בינואר 2001) הוא כדורגלן אנגלי המשחק בעמדת הקשר בליברפול מהפרמייר ליג ובנבחרת אנגליה.

## קריירת מועדונים
ג'ונס גדל בליברפול, ובגיל תשע הצטרף לקבוצה העירונית ליברפול. לאחר הופעת הבכורה שלו בקבוצת המילואים של המועדון בינואר 2018, חתם ג'ונס על חוזהו המקצועי הראשון ב-1 בפברואר 2018. ג'ונס ערך את הופעת הבכורה בקבוצה הבוגרת של המועדון ב-7 בינואר 2019, בגביע ה-FA מול וולברהמפטון וונדררס. הוא ערך את הופעת הבכורה שלו בפרמייר ליג ב-7 בדצמבר 2019 כשעלה כמחליף נגד בורנמות'. ב-5 בינואר 2020 פתח ג'ונס בהרכב ליברפול בניצחון 0–1 על אברטון בגביע ה-FA. ג'ונס כבש את שער הניצחון, השער הראשון שלו במועדון בגיל 18 ו-340 ימים. הוא הפך לכובש הצעיר ביותר בדרבי של המרסיסייד מאז שרובי פאולר כבש עבור ליברפול בשנת 1994. ב-5 בפברואר 2020, ג'ונס הפך לקפטן הצעיר ביותר אי פעם בליברפול, בגיל 19 וחמישה ימים במשחק הגביע נגד שרוסברי טאון.

ב-4 ביולי 2020 חתם ג'ונס על חוזה ארוך טווח במועדון. כעבור יום, הוא כבש את שער הליגה הראשון שלו במועדון לאחר שנכנס כמחליף בניצחון 2–0 על אסטון וילה. בסיום אותה העונה, עונת 2019/2020, זכה עם המועדון באליפות הפרמייר ליג.

ב-21 באוקטובר 2020 ערך ג'ונס הופעת בכורה בליגת האלופות כשפתח בהרכב הקבוצה בניצחון 0–1 על אייאקס.

## קריירה בינלאומית
ג'ונס ייצג את כל נבחרות אנגליה, U16, U17, U18 ו-U19.

ב-2 באוקטובר 2020, זומן לראשונה לסגל נבחרת אנגליה עד גיל 21 וערך את הופעת הבכורה שלו בתיקו 3–3 מול אנדורה ב-7 באוקטובר. ב-13 בנובמבר כבש שער בכורה בניצחון 1–3 על אנדורה.

ב-2023 זכה עם הנבחרת האנגלית עד גיל 21 באליפות אירופה עד גיל 21.

## תארים
#### ליברפול
* פרמייר ליג: 2019/2020, 2024/2025
* גביע העולם למועדונים: 2019
* גביע הליגה האנגלי: 2021/2022
* גביע אנגלי: 2021/2022
* מגן הקהילה: 2022

#### נבחרת אנגליה עד גיל 21

* אליפות אירופה עד גיל 21: 2023

## קישורים חיצוניים

## הערות שוליים

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ליברפול
קטגוריה:ליברפול: כדורגלנים
קטגוריה:אנגלים שנולדו ב-2001
קטגוריה:כדורגלני נבחרת אנגליה
מברשת איפור

ממוזער|סדרה של מברשות איפור שונות

**מברשת איפור** היא כלי קוסמטי המשמש למריחת איפור. המברשת עשויה מסיבים טבעיים או סינתטיים. כאשר משתמשים במוצרי קוסמטיקה באמצעות המברשת המתאימה, הם משתלבים בצורה טובה יותר על העור.

מברשות איפור נמכרות בעיקר בחנויות פארם אך זמינים גם במכוני יופי ומספרות.

קיים מגוון רחב של צורות וגדלים של מברשות איפור, והדבר תלוי באזור הפנים בו מורחים את האיפור. המברשות הנפוצות ביותר הן:
* מברשה בסיסית – מברשה בעלת סיבים ארוכים אך שטוחים ועם קצה מחודד.
* מברשת פודרה – מברשת עם סיבים רכים ומעוגלים.
* מברשת סומק – מברשת עם סיבים עדינים וראש מעוגל.
* מברשת גבות – מברשת ארוכה, אך דקה עם סיבים קשים יותר.
* מברשת שפתיים – מברשת זו היא מעט גדולה יותר ממברשת האיפור הרגילה והעדינה והיא משמשת בעיקר על מנת ליצור מראה אחד בשפתיים.

## קישורים חיצוניים

* 
* 
* 

## הערות שוליים

קטגוריה:איפור
איפור
Complex (שיר)

"**Complex**" הוא שיר של המוזיקאי הבריטי גארי ניומן. זהו הסינגל השני מתוך האלבום The Pleasure Principle  משנת 1979, והוא הגיע למקום השישי במצעד הסינגלים בבריטניה.

במהלך השיר נשמעים תופים אקוסטיים, פסנתר אקוסטי, גיטרה בס חשמלית, כינור וויולה, מה שיוצר שילוב יוצא דופן במוזיקה הפופולרית.

מבחינה לירית, השיר מביע משהו שמופנה למבקרים, מעריצים, עוקבים או חברים, תלוי בנקודת המבט של האדם:

:*אנא הרחיקו אותם*
:*אל תתנו להם לגעת בי*
:*בבקשה אל תתנו להם לשקר*
:*אל תתנו להם לראות אותי*

## בהופעות חיות
ניומן ביצע רק לעיתים רחוקות את "Complex" בהופעות במהלך שנות השמונים והתשעים, אם כי גרסאות מופיעות בהקלטות שהוצאו מחדש והורחבו ב-1980, כמו גם בקליפ מההופעה של ניומן בומבלי ארנה בשנת 1981.

## קישורים חיצוניים

קטגוריה:שירים באנגלית
קטגוריה:בלדות משנות ה-1970
קטגוריה:בלדות סינת'-פופ
קטגוריה:שירי גל חדש
קטגוריה:שירי סינת'-פופ
משרד המודיעין הצבאי (אוסטריה)

**Heeresnachrichtenamt** (**משרד המודיעין הצבאי**) הייתה סוכנות מודיעין של כוחות הצבא האוסטרים. המשרד חוקר מידע על פעולות צבאיות ופרויקטים זרים ומבצע ניתוח נתונים של מודיעין שנאסף. השירות מפעיל סניפים בלינץ, גראץ וקלגנפורט.
## היסטוריה
המודיעין הצבאי האוסטרי הוקם לראשונה לאחר שנת 1850 כלשכת הראיות. במהלך מלחמת העולם הראשונה מחלקת המודיעין של משטרת המדינה האוסטרית (StaPo) עסקה בתפקידי איסוף מודיעין ולאחר מכן תפקידי אלה נלקחו על ידי ענף אוסטריה של האבווהר. לאחר 1955 הכוחות המזוינים האוסטרים הוקמו מחדש ובהם גם סוכנות מודיעין צבאית חדשה.

הסוכנות הנוכחית פועלת מאז 1985.
## קישורים חיצוניים

* 

## הערות שוליים

קטגוריה:קהילת המודיעין האוסטרית
קטגוריה:ארגוני מודיעין צבאי
שירות המודיעין הסלובקי

**שירות המודיעין הסלובקי** (בסלובקית: **Slovenská informačná služba**, בראשי תיבות: **SIS**) היא סוכנות מודיעין של ממשלת סלובקיה. הוקמה ב־15 בפברואר 1993 מתוך "Federálna bezpečnostná informačná služba" (סוכנות הביון והביטחון הפדרלית של צ'כוסלובקיה).

השירות משתמש במודל מודיעיני משולב, כלומר מכסה מודיעין מקומי וזר, בעוד Vojenské spravodajsvo אחראית על המודיעין הצבאי.

## היסטוריה
הרפובליקה הסלובקית העצמאית הוקמה ב-1 בינואר 1993 לאחר פירוק צ'כוסלובקיה ב-31 בדצמבר 1992 ואיתה סוכנות הביון הפדרלית שלה ("Federálna bezpečnostná informačná služba", FBIS). על בסיס משפטי סלובקיה הייתה ללא שירות מודיעין בימים הראשונים לקיומה. ב-21 בינואר 1993 העביר הפרלמנט הסלובקי את חוק מספר 46/1993, אודות שירות המודיעין הסלובקי, שנכנס לתוקף ב-15 בפברואר 1993.

שירות המודיעין סלובקי בניגוד לקודמו היה אחראי לא רק על מודיעין פנימי אלא גם על ביון חוץ. המנהל הראשון היה ולדימיר מיטרו, ששנתיים אחר כך ביקש מנשיא סלובקיה לקבל את התפטרותו. מאוחר יותר טען מיטרו שהסיבה לכך הייתה לחץ פוליטי עצום עליו, במיוחד הפקודה להקים מעקב אחר עיתונאים מסוימים.

ממשלת ולדימיר מצ'יאר שינתה אז את החוק כדי לתת היתר למנות את מנהל המודיעין לעצמו, ולא נשיא סלובקיה. מצ'יאר מינה אז את איוואן לקסה כמנהל המודיעין. תחת לקסה, השירות נודעה בינלאומית בשל מחלוקות רבות, כולל חטיפת בנו של הנשיא לאוסטריה ועינוייו בשנת 1995, רצח רוברט רמיאס ב-1996 ופרשיות רבות אחרות.

ב-3 במאי 2012 מינה הנשיא איוואן גשפארוביץ' את יאן וולקו לתפקיד מנהל שירות המודיעין הסלובקי, לאחר שוולקו הועמד על ידי ראש הממשלה רוברט פיצו למועמד ומועמדותו אושרה על ידי ממשלת סלובקיה ב-27 באפריל 2012.

ב-6 ביולי 2016 מינה הנשיא אנדריי קיסקה את אנטון שפאריק לתפקיד מנהל השירות.

## קישורים חיצוניים

* 

## הערות שוליים

קטגוריה:סלובקיה: צבא וביטחון
קטגוריה:סלובקיה: ארגונים
קטגוריה:ארגוני ביון
לשכת הראיות

**לשכת הראיות** (בגרמנית: **[[.k. u. k]] Evidenzburea** או באיות מודרני: **Evidenzbüro**) היה שמו של מינהל המודיעין הצבאי של האימפריה האוסטרו-הונגרית, שמשרדיה שכנו בווינה, אוסטריה.

## הקמה
הסוכנות הוקמה בשנת 1850 כשירות הביון הצבאי הקבוע הראשון בעולם, והפכה לפעילה במלחמת אוסטרו-סרדיניה ב־1859 ובמערכה נגד פרוסיה בשנת 1866, אם כי בהצלחה מועטה.

תחילה דיווחה הלשכה למשרד החוץ האוסטרו-הונגרי, אך הועברה שוב למטה הכללי עם פרוץ מלחמת העולם הראשונה. הלשכה התקיימה עד סופה של המלוכה בשנת 1918.

הלשכה הפעילה את Kundschaftsbüro, שהוטל עליה לפקח על מדינות זרות.

## משימות
לקראת סוף המאה ה־19 גברה המתיחות בקרב המעצמות הגדולות באירופה, שהובילה להגברת הפעילות של שירותי הביון. שיקוף האינטרסים הפוליטיים, תשומת הלב של השירותים האוסטרו-הונגריים הופנתה בעיקר מזרחה ודרומה (לרוסיה והבלקן); בעוד, רוסיה התעניינה בעיקר בענייני אוסטריה-הונגריה והרייך הגרמני.

הלשכה אספה מודיעין צבאי רלוונטי ממקורות שונים לדיווחים יומיים לרמטכ"ל (Generalstabschef) ודיווחים שבועיים לקיסר פרנץ יוזף; עד 1913 היה צריך להגיש את הדיווחים לקיסר בכתב מחובר.

ליבת הלשכה דאז כללה 20 קצינים, חלק קטן מהמספרים שהועסקו בשירותים הגרמניים או הרוסים. מחסור זה נבע בעיקר מכך שהשירות היה חלק ממשרד החוץ, שכמוסד אימפריאלי נהג לקבל רק את סכום המימון המינימלי המקובל מהצד ההונגרי (ראו גם הפשרה האוסטרו-הונגרית של 1867).

## מלחמת העולם הראשונה
בשנת 1903 הצליחו השירותים הרוסיים לגייס את אלפרד רדל, קצין מטכ"ל ובהמשך ראש המודיעין הנגדי וסגן מנהל לשכת הראיות, כסוכן כפול. תגליתו בשנת 1913 הובילה למשבר פוליטי וצבאי קשה באוסטריה ערב מלחמת העולם הראשונה.

במהלך המלחמה ההיא, חשיבות הלשכה גברה; המשימה החדשה יחסית ליירט שידורי רדיו נוספה לתפקידיה המסורתיים כמו צנזורת דואר.

בשנה האחרונה למלחמה (1918), הלשכה - שבראשה עמד מקסימיליאן רונג - בשילוב עם שירות המודיעין המקומי (Staatspolizei) דווח כי העסיק 300 קצינים, 50 פקידים, 400 סוכני משטרה, 600 חיילים ו־600 מודיעים.

## מנהלים
* רס"ן אנטון ריטר פון קאליק, 1850–1864
* אל"ם גאורג ריטר פון קיס, 1864–1866
* אל"ם יוסף פליקן פון פלאואנוולד, 1866–1869
* סא"ל פרנץ ויקהרד, 1869–1870
* אל"ם לודוויג אדלר פון קורנארו, 1870–1871
* אל"ם רודולף ריטר פון הופינגן, 1871–1876
* אל"ם אדולף ריטר פון לדחן, 1876–1879
* אל"ם קרל פרייהר פון ריפ, 1879–1882
* אל"ם הוגו ריטר בילימק פון ויסולם, 1882–1886
* אל"ם אדמונד ריטר מאייר פון ולרשטיין ואנד מרנג, 1886–1892
* סא"ל אמיל פרייהר וויינוביץ' פון בלוברסקה, 1892–1896
* סא"ל דסידריוס קולוסווארי דה קולושוואר, 1896–1898
* אל"ם ארתור פרייהר גייזל פון גייזלינגן, 1898–1903
* אל"ם יוגן הורדליקקה, 1903–1909
* אל"ם אוגוסט אורבנסקי פון אוסטרימייץ, 1909–1914
* אל"ם אוסקר הרנילוביץ 'פון צבטאסין, 1914–1917
* אל"ם מקסימיליאן רונג, 1917–1918
## קצינים בולטים
* אל"ם אלפרד רדל, סגן מנהל השירות 1908–1912
* ולודז'ימייז' זגורסקי

## בתרבות הפופולרית
הביוגרפיה הבדיונית של הבלש, נירו וולף, כוללת התייחסות לוולף - במקור מונטנגרי - שפעל כסוכן לשכת הראיות בשנים של הגברת המתיחות הבלקנית שהובילה לפרוץ מלחמת העולם הראשונה. נירו הוא הדמות הראשית בספרים מאת רקס סטאוט.

## ראו גם
* משרד המודיעין הצבאי (אוסטריה)

## לקריאה נוספת
* Janusz Piekalkiewicz, *World history of espionage: Agents, systems, operations* .
קטגוריה:מודיעין צבאי
קטגוריה:האימפריה האוסטרו-הונגרית: צבא וביטחון
ג'רום פוסטר השני

**ג'רום פוסטר השני** (באנגלית: **Jerome Foster II**; נולד ב-5 במאי 2002) הוא אקטיביסט סביבתן אמריקאי.

פוסטר הוא אחד מהמזוהים עם המאבק למען האקלים בארצות הברית בפרט ועם המאבק העולמי בכלל. הוא הקים שני מיזמים בינלאומיים לשיתוף פעולה בין צעירים ממדינות שונות - The Climate Reporter, אתר חדשות בנושא אקלים, ו-OneMillionOfUs, לעידוד הצבעה בקרב צעירים.

## פעילות
פוסטר גדל בוושינגטון והיה מעורב בנעוריו במאבקי אקלים. בשנת 2017 הקים את The Climate Reporter, אתר חדשות בנושא אקלים בו כותבים צעירים ממדינות שונות. עם התפתחות המאבק בו השתתף פוסטר, התפתח גם האתר ונכון לשנת 2020 כותבים צעירים מ-11 מדינות.

בשנת 2017 עסק פוסטר ביזמות והקים חברת מציאות מדומה בשם TAU VR.

פוסטר החל להתפרסם בתקשורת החל משנת 2018 כאשר היה בין המארגנים של השלוחה האמריקאית של שביתת בתי הספר למען האקלים. בשנת 2019 ביצע שיתופי פעולה נוספים עם גרטה טונברי. לאחר שצבר פרסום ביצע מספר שיתופי פעולה אקטיביסטים גם עם גרינפיס ועם ג'יין פונדה, שמובילה מאבק להפסקת קידוחי נפט באזורים רגישים סביבתית.

בשלב זה של פעילותו החל פוסטר להיות מזוהה גם עם מאבק האקלים העולמי, והוא נפגש עם מספר מנהיגים פוליטיים ונאם בפני נציבות האו"ם לזכויות אדם . פוסטר החל לכתוב טורים בעיתונות האמריקאית ולהתראיין באופן קבוע בכלי תקשורת רבים.

פוסטר השתתף בתכנונו של חוק האנרגיה המתחדשת של וושינגטון שנחקק בשנת 2019, והיה חוק שאפתני במיוחד בהשוואה לחוקים דומים בעולם באותה התקופה.

בשנת 2020 החל את לימודיו ב-MIT בלימודי מדעי כדור הארץ. באותה שנה היה הפרזנטור של מותג הילדים והנוער של גאפ. על רקע התקרבותן של הבחירות בארצות הברית באותה השנה, יזם את OneMillionOfUs, ארגון בינלאומי לעידוד הצבעה בקרב צעירים, בו משתפים פעולה יחד מספר ארגונים שפועלים לקידום אג'נדות שונות.

בשנת 2021, לאחר היבחרו של ג'ו ביידן לנשיא ארצות הברית, מונה פוסטר כחבר במועצה המייעצת לצדק סביבתי של הבית הלבן.

## פרסים
* 2017 - זכה במקום השלישי ב-World Series of Entrepreneurship של וושינגטון ליזמים צעירים.
*2019 - אמנסטי אינטרנשיונל העניק לפוסטר את "פרס שגריר המצפון", לצד גרטה טונברי ומנהיגים נוספים של המחאה העולמית.
*2019 - פרס "מגן המדע" מטעם איגוד המדענים המודאגים .
*2020 - פרס "Youth Environmental Champion" של האגודה הנטורליסטית של אודובון .

## קישורים חיצוניים

* הגרטה הגדול הבא, אתר זווית
* 
* ג'רום פוסטר השני , בוועידה הדיגיטלית של 2020 מטעם מוסד סמית'סוניאן ותנועת Earth Optimism 

## הערות שוליים

קטגוריה:פעילי איכות הסביבה אמריקאים
קטגוריה:יזמים אמריקאים
קטגוריה:אמריקאים שנולדו ב-2002
מיטות נשיקה

**מיטות נשיקה** (באנגלית: **Silk Stalkings**) היא סדרת דרמה ופשע אמריקאית ששודרה במקור מ-7 בנובמבר 1991 עד 18 באפריל 1999. שתי העונות הראשונות של הסדרה שודרו ברשת CBS האמריקנית בשעות הלילה המאוחרות, בעוד שעונות 3 עד 8 שודרו אך ורק בערוץ USA Network. הסדרה כללה בסך הכל שמונה עונות ו-176 פרקים.

## תקציר העלילה
עלילת הסדרה מתמקדת בעבודתם של שני בלשי משטרת פאלם ביץ', אשר חוקרים מקרי רצח שערורייתיים בקרב האוכלוסייה האמידה של פאלם ביץ' - לרוב מקרי רצח שקשורים בדרך כלל למין, כסף וכוח, בהם מעורבים לרוב אנשים אמידים, מפורסמים, צעירים, יפים ובעלי השפעה וכוח רב.

החלק הראשון של הסדרה התמקד בחקירותיהם של צמד הבלשים כריס לורנצו וריטה לי לאנס, אשר מפענחים את הפשעים הכי שערורייתיים של פאלם ביץ'. בעונה החמישית של הסדרה, לאחר שהשחקנים הראשיים עזבו את הסדרה, העלילה התמקדה בחקירותיהם של צמד הבלשים החדש, טום ראיין וקסנדרה "קאסי" סנט ג'ון.

## הדמויות הראשיות
[ממוזער|180px|[רוב אסטס גילם בסדרה את החוקר כריס לורנצו בין השנים 1991 עד 1995]]
* הבלשית **ריטה לי לאנס** (מגולמת על ידי מיצי קאפטור) - בלשית קשוחה ואינטליגנטית.
* הבלש **כריס לורנצו** (מגולם על ידי רוב אסטס - הקולגה הנאה והשנון של ריטה.
* הבלש **טום ראיין** (מגולם על ידי כריס פוטר) - החליף את כריס לורנצו החל מהעונה החמישית כאחת משתי הדמויות הראשיות בסדרה.
* הבלשית **קסנדרה "קאסי" סנט ג'ון** (מגולמת על ידי ג'נט גאן) - החליפה את ריטה לי לאנס כאחת משתי הדמויות הראשיות של הסדרה החל מהעונה החמישית.
* המפקח **הארי ליפשיץ** (מגולם על ידי צ'רלי בריל) - המפקח של צוות הבלשים.

## פיתוח
הסדרה נוצרה על ידי סטיבן ג'יי קנל, אשר יצר גם את סדרות הפעולה והפשע המצליחות "צוות לעניין" ו"רחוב ג'אמפ 21".

רוב הפרקים צולמו בסן דייגו שבקליפורניה, ויתר הפרקים צולמו בסקוטסדייל שבאריזונה.

## מדיה ביתית
לאורך השנים יצאו לשווקים מהדורות DVD הכוללות מספר עונות של הסדרה. בנוסף לכך, לאורך השנים הסדרה הפכה זמינה גם בשירותי סטרימינג.

## קישורים חיצוניים

## הערות שוליים

קטגוריה:סדרות משטרה ופשע
קטגוריה:פוקס: תוכניות וסדרות
קטגוריה:USA Network
קטגוריה:סדרות טלוויזיה אמריקאיות שעלו לשידור בשנת 1991
יחידת המעקב המיוחדת (אוסטריה)

**יחידת המעקב המיוחדת** (בגרמנית: Sondereinheit für Observation, **SEO**) היא יחידה מיוחדת של המשטרה האוסטרית, שהוקמה ב־1 ביולי 1998. 

הבסיס החוקי הוא הפקודה על יחידות מיוחדות, המבוססת על חוק משטרת הביטחון. היחידה כפופה ישירות למנכ"ל ביטחון פנים (ולמנהל המשטרה הפלילית הפדרלית), והוא אחראי על ביצוע האזנות ומעקב טכני על יעדי ריגול. 

## משימות
משימות היחידה כוללות גם האזנה ומניעת האזנה, שמשמעותה מניעת גילוי סודות באמצעים טכניים בהקשר לפשע מאורגן, הדורש שימוש בטכנולוגיה איכותית. השימוש באמצעי מעקב כפוף לדרישות החוק ולבקרה של קצין ההגנה המשפטית של מערכת המשפט האוסטרית.

## קישורים חיצוניים
* מידע על היחידה באתר משרד הפנים
* חוות דעת של בית המשפט האוסטרי על היחידה 
קטגוריה:אוסטריה: ארגונים משטרתיים
אבווהראמט

**אבווהראמט** (מגרמנית: **Abwehramt**, בראשי תיבות: **AbwA**) הוא אחד משני שירותי המודיעין של כוחות הצבא האוסטרים (ÖBH) וכמו המשרד המודיעין הצבאי (HNaA) כפוף למשרד הפדרלי להגנה לאומית (BMLV),שמו של משרד ההגנה האוסטרי.

ה־Abwehramt משרת כגוף מודיעיני של הכוחות המזוינים, מאז 1983 לפעילותו עוגנה בחוק מיולי 2001 ונועד להגן מפני התקפות מכוונות על אינטרסים משפטיים צבאיים (אנשים, רכוש, סודות) ופגיעה בביטחון הצבאי הן בבית והן במשימות חוץ - בשיתוף פעולה עם רשויות אכיפת החוק - לגילוי מוקדם ומניעת מעשים פליליים.

## מבנה
מטה הארגון כולל ארבע מחלקות:
* מחלקת ניהול (ניהול, הכשרת מודיעין, ניתוח והערכת מידע, כוח אדם)
* מחלקה A (אמינות צבאית / בדיקת חברות / משימות זרות)
* מחלקה B (מחלקת מודיעין)
* מחלקה C (שירותים טכניים / אלקטרוניים)

בנוסף, ל-AbwA ארבעה סניפים (Abwehrstellen - Ast) בגראץ, זלצבורג, לינץ וקלגנפורט. בנוסף ישנם קציני קשר וגורמי מודיעין בכל משימות החוץ של הכוחות המזוינים.

## ראו גם
* משרד המודיעין הצבאי (אוסטריה)

## קישורים חיצוניים
*  
* פורטל האסטרטגיה לביטחון לאומי של אוסטריה
* ועדת המשנה הפרלמנטרית לפיקוח על המודיעין האוסטרי
* דו"ח כללי על הארגון (PDF; 343.12 kB)
* ''AbwA'', Abwehramt - יותר משירות מודיעין, Miliz-info

## הערות שוליים

קטגוריה:מודיעין צבאי
קטגוריה:אוסטריה: צבא וביטחון
ז'נדרמריה (אוסטריה)

ממוזער|280x280 פיקסלים|שלט של תחנת ז'נדרמריה
**הז'נדרמריה הפדרלית** (בגרמנית: **Bundesgendarmerie**) הייתה סוכנות משטרה פדרלית אוסטרית שהייתה אחראית לכשני שלישים מהאוכלוסייה בכ־98% משטחה הלאומי האוסטרי, לצד חיל משמר הבטיחות הפדרלי ("Bundessicherheitswachekorps") וחיל החקירה הפלילית ("Kriminalbeamtenkorps"). כל רשויות אכיפת החוק האוסטריות מוזגו לסוכנות המשטרה הפדרלית ("Bundespolizei"), החל מ-1 ביולי 2005.
ממוזער| סמל הז'נדרמריה

## ראו גם
* צבא אוסטריה
* המשטרה הפדרלית של אוסטריה

## קישורים חיצוניים

* 
* 
* Übersicht Gendarmerie 1999 
* התפתחות המשטרה והז'נדרמריה לאחר קריסת המלוכה בשנת 1918. 

קטגוריה:אוסטריה: ארגונים משטרתיים
What You See Is What You Get

***What You See Is What You Get*** (בעברית: **מה שאתה רואה זה מה שאתה מקבל**) הוא אלבום האולפן השני של זמר הקאנטרי האמריקאי לוק קומבס, שיצא תחת הוצאת ריבר האוס ארטיסטס וקולומביה נאשוויל ב-8 בנובמבר 2019. הוא כולל את כל חמשת השירים שנכללו בעבר במיני האלבום *[[The Prequel]]* משנת 2019, כולל הסינגלים "Beer Never Broke My Heart" ו-"Even While I'm Leaving" בנוסף לשיר "1, 2 Many" (שיתוף פעולה עם ברוקס ודאן), הסינגל "Does to Me", ומאוחר יותר הסינגל השיווקי "Six Feet Apart". קומבס ביצע סיבוב הופעות בצפון אמריקה לאורך שארית שנת 2019.

## רשימת רצועות

## פרסים

## מיקומי שיא

### מצעדי סוף שנה

## נתוני מכירות

## קישורים חיצוניים

## הערות שוליים

קטגוריה:אלבומים באנגלית
קטגוריה:אלבומי קאנטרי
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס המוזיקה של בילבורד: אלבומים
קטגוריה:אלבומי כסף בממלכה המאוחדת
קטגוריה:אלבומי פלטינה כפולה באוסטרליה
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת קולומביה רקורדס
ונטוורת'

**ונטוורת**' (באנגלית: **Wentworth**) היא סדרת טלוויזיה אוסטרלית מסוגת דרמה.

## היסטוריה
שידור הסדרה החל בערוץ Soho האוסטרלי ב-1 במאי 2013. הסדרה היא חידוש של הסדרה "סוהר" (Prisoner) ששודרה בין 1979 ל-1986 בערוץ 10 האוסטרלי ("Network Ten") שזכתה למעמד אייקוני באוסטרליה. הרעיון לחידוש הועלה בידי רג ווטסון ופותח על ידי לארה ראדולוביץ' ודייוויד האנמן. זמן ההתרחשות בסדרה הוא הזמן העכשווי ובתחילתה מתמקדים בימיה הראשונים של האסירה בי סמית' (Bea Smith) בכלא ולאחר מכן להתקדמותה לראש היררכיית השליטה בבית הכלא. החל מהעונה החמישית הסדרה מוסבת לפורמט אנסמבל.

הסדרה צולמה בפרוורי מלבורן שבאוסטרליה, כך שלאחר העונה השלישית הצילומים עברו למיקום שונה באותה העיר. הסדרה קיבלה תגובות חיוביות מהמבקרים, והפרק הראשון הפך לפרימיירה מסוגת דרמה הנצפית ביותר באוסטרליה של חברת שידור זו. הסדרה נמכרה למעל 85 מדינות, וכמו כן נמכרה גם לנטפליקס (לשידור בחלק מהמדינות).

החלק הראשון של העונה השמינית שודר ב-28 ביולי 2020 והחלק השני ב-26 באוקטובר 2021. עונה זו הייתה האחרונה בסדרה.

הסדרה הועלתה לראשונה בישראל ב-16 בספטמבר 2015 ל-VOD של הוט.

## שידור הסדרה
ונטוורת' מתרחשת בזמן מודרני באוסטרליה. היא עוקבת אחר חייה של בי סמית' (דניאל קורמאק) שנכנסה לכלא לראשונה אחרי שהואשמה בניסיון לרצח העלה. בי מופרדת מבתה ונשלחת למעצר בוונטוורת', שם עוברת טלטלה בהמתנה למשפט. בי מתחילה בתחתית היררכיית הכלא, ונאלצת ללמוד איך לשרוד בו.

## דמויות
### אסירות
* בי סמית' – דניאל קורמאק (עונה 1–4)
* פרנצ'סקה דויל (מכונה "פרנקי") – ניקול דה סילבה (דמות ראשית בעונות 1–6, דמות אורח בעונה 7)
* ג'קלין הולט (מכונה "ג'קס) – קריס מקוואדה (עונה 1)
* אליזבת' בירדסוורת' (מכונה ליז) – סליה אירלנד (עונה 1–7)
* סוזן ג'נקינס (מכונה "בומר") – קטרינה מילוסוויק (דמות משנה בעונה 1, דמות ראשית בעונות 2–8)
* דורין אנדרסון (מכונה "דור") – שרינה קלנטון (עונה 1–5)
* מקסין קונווי – סוקרטיס אוטו (דמות משנה בעונות 2–3, דמות ראשית בעונות 4–5)
* קארן פרוקטור (מכונה "קז") – תמי מקינטוש (דמות אורח בעונה 3, דמות ראשית בעונות 4–7)
* סוניה סטיבנס – סיגריד ת'ורנטון (דמות אורח בעונה 4, דמות ראשית בעונות 5–6)
* אלי נובאק – קייט ג'נקינסון (עונה 4–8)
* ריטה קונורס – לאה פרסל (עונה 6–8)
* מארי וינטר – סוזי פורטר (עונה 6–8)
* רובי מיטשל – ראריווי היק (עונה 6–8)
* לו קלי – קייט בוקס (עונה 8)
* רב קין – זואי טרקס (עונה 8)
* ג'ודי בראיינט – ויוויאן אווסוגה (עונה 8)

### סוהרים
* ורה בנט – קייט אטקינסון (עונה 1–8)
* ויל ג'קסון – רובי ג'. מגסיבה (עונה 1–8)
* מת'יו פלטצ'ר (מכונה פלטץ') – ארון ג'פרי (עונה 1–3)
* ג'ייק סטיוארט – ברנרד קארי (עונה 4–8)
* ג'ואן פרוגוסון – פמלה רייב (דמות ראשית בעונות 2–5 ובעונה 8, דמות אורח בעונות 6–7)
* מג ג'קסון – קתרין מק'למנטס (עונה 1)
* אריקה דווידסון – ליאנה וולסמן (עונה 1)
* אן ריינולדס – ג'יין הול (עונה 8)

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סדרות דרמה אוסטרליות
קטגוריה:תוכניות טלוויזיה שעלו לשידור בשנות ה-2010
קטגוריה:סדרות בית סוהר
סיפור אהבה (סדרת טלוויזיה)

**סיפור אהבה** (באנגלית: **Love Life**) היא סדרת טלוויזיה אנתולוגית קומית רומנטית שנוצרה על ידי סם בויד שעלתה לשידור בשירות הסטרימינג HBO Max ב-27 במאי 2020. ביוני 2020 חודשה הסדרה לעונה שנייה שעלתה בבכורה ב-28 באוקטובר 2021. בישראל משודרת הסדרה בערוץ yes DRAMA וזמינה בספריית ה-VOD של חברת yes.

## עלילה
סדרת אנתולוגיה העוקבת אחר אדם אחר בכל עונה ממערכת היחסים הראשונה שלו ועד הרומן האחרון שלו.

## שחקנים ודמויות
### דמויות ראשיות
* אנה קנדריק בתפקיד דרבי קרטר
* זואי צ'או בתפקיד שרה יאנג, השותפה והחברה הכי טובה של דרבי
* סאשה קומפר בתפקיד מלורי מור, שותפה וחברה נוספת של דרבי
* פיטר ואק בתפקיד ג'ים, בן הזוג של שרה ואחר כך האקס שלה
* ויליאם ג'קסון הרפר (עונה 2)

את הסדרה מקריינת לזלי מנוויל.

### דמויות משניות
* ג'ין הא בתפקיד אוגי ג'ונג
* הופ דייוויס בתפקיד קלאודיה הופמן, אמה של דרבי

### תפקידי אורח
* סקוט מק'ניירי בתפקיד בראדלי פילד
* מורין סבסטיאן בתפקיד קייט פילד
* נדיה קווין בתפקיד לולה
* גאס הלפר בתפקיד דני שני-טלפונים
* ניק תון בתפקיד מגנוס לונד
* ג'יימס לגרוס בתפקיד לארי קרטר
* ג'קסון דמוט היל בתפקיד האנטר קרטר
* סיבאן פאלון הוגאן בתפקיד הפסיכולוגית של דרבי
* קורטני גרוסבק בתפקיד דרבי קרטר (נערה)
* ג'ון גלאגר ג'וניור בתפקיד לוק דוכארם
* גריפין גלוק בתפקיד לוק דוכארם (נער)
* קינגסלי בן אדיר בתור גרנט

## פרקים

## קישורים חיצוניים
* 

## הערות שוליים

קטגוריה:סדרות אנתולוגיה אמריקאיות
קטגוריה:סדרות קומדיה רומנטית אמריקאיות
קטגוריה:HBO Max: תוכן מקורי
קטגוריה:ליונסגייט: סדרות טלוויזיה
קטגוריה:תוכניות טלוויזיה שמתרחשות בניו יורק
קטגוריה:סדרות טלוויזיה אמריקאיות שעלו לשידור בשנת 2020
טום בייטמן

**תומאס ג'ונתן בייטמן** (באנגלית: **Thomas Jonathan Bateman**; נולד ב-15 במרץ 1989) הוא שחקן אנגלי. הוא ידוע בעיקר בזכות תפקידיו בסדרת הטלוויזיה "הסודות של דה וינצ'י" כג'וליאנו דה מדיצ'י, במיני-סדרה "יריד ההבלים" כרודון קרולי, ובסרט הקולנוע "רצח באוריינט אקספרס" בבימויו של קנת בראנה.

## ראשית חייו
בייטמן נולד באוקספורד, אוקספורדשייר, למשפחה ממעמד הפועלים. יש לו שנים 12 אחים, כולל אח תאום, בשם מרלין.

בייטמן למד דרמה האקדמיה למוזיקה ולאמנויות הדרמה של לונדון. (LAMDA), שם הופיע בהפקה של המחזה מאת ויליאם שייקספיר "מהומה רבה על לא דבר" לצד קתרין טייט ודייוויד טננט. בהמשך הצטרף ללהקת התיאטרון של קנת בראנה בתיאטרון גאריק, שם שיחק לצד ג'ודי דנץ' במחזה "אגדת חורף".

## קריירה
בייטמן כיכב בסדרת הטלוויזיה "המנהרה" של רשת Sky TV משנת 2013. הוא הופיע בתפקיד ג'וליאנו דה מדיצ'י בסדרת הטלוויזיה של הסודות של דה וינצ'י בין השנים 2013–2015.

הוא גילם את ויליאם שייקספיר בהפקה המקורית בלונדון של "שייקספיר מאוהב" בשנת 2014. בשנת 2015 שיחק כדמות הכותרת בסדרת הטלוויזיה הבריטית "מר ג'קיל ומר הייד" בת 10 פרקים.

בשנת 2017 ערך את הופעת הבכורה שלו בהוליווד, בסרט הקומדיה "באמאשל'ך" ובסרט הקולנוע "רצח באוריינט אקספרס".

בשנת 2018 הוא כיכב בסדרת הטלוויזיה "יריד ההבלים".

הוא גם כיכב כנבל הראשי בסרט "מרדף קר" מ־2019, סרט בו כיכב ליאם ניסן.

באוגוסט 2018 פורסם כי הוא ישחק את התפקיד הראשי בסרט התקופתי "בית בקהאם" בהפקת ערוץ ITV, ששודר בשנת 2019.

באוגוסט 2019 פורסם כי בייטמן לוהק לתפקיד דייוויד במיני סדרת המתח הפסיכולוגית של נטפליקס, "Behind Her Eyes".

בשנת 2022 שיחק בסרט הקולנוע של קנת בראנה, מוות על הנילוס.

## חיים אישיים
מאז 2017, בייטמן מנהל מערכת יחסים עם השחקנית דייזי רידלי, אותה הכיר על סט הצילומים של "רצח באוריינט אקספרס".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני תיאטרון אנגלים
קטגוריה:שחקני קולנוע וטלוויזיה אנגלים
קטגוריה:בוגרי האקדמיה למוזיקה ולאמנויות הדרמה של לונדון
קטגוריה:אנגלים שנולדו ב-1989
פיטר ואק

**פיטר ס' בראון** (באנגלית: **Peter S. Brown**; נולד ב-19 בספטמבר 1986), הידוע יותר בשם הבמה **פיטר ואק**, הוא שחקן קולנוע, טלוויזיה, סופר, במאי ומפיק אמריקאי.

## ראשית חייו
ואק נולד בווסט וילג', ניו יורק, לג'יין (לבית ספיבק) ולרונלד בראון, מפיק ותסריטאי. יש לו אחות צעירה בשם בטסי שהיא שחקנית וסופרת. הוא גדל בעיר ניו יורק. ואק הוא יהודי. הוא למד בבית ספר ריברדייל וסיים את בית ספר מקצועי לילדים. ואק סיים תואר ראשון באוניברסיטת דרום קליפורניה, שם למד תיאטרון.

## קריירה
ואק ערך את הופעת הבכורה שלו בסרט הקצר "יומני היקר" בשנת 1996. הסרט זכה בפרס אוסקר לסרט הקצר הטוב ביותר. בשנת 2004 ואק התארח בפרקים בודדים של "תקווה ואמונה" ובסדרה "משמרת שלישית" ,בשנת 2005 שיחק בפתפקידי אורח ב"חוק וסדר: מדור מיוחד". בשנת 2009 שיחק בפרק אחד של הלוחשת לרוחות ובסדרה "פשע מן העבר" שיחק בפרק אחד בשנת 2010.

משנת 2011 ועד ביטולו בשנה שלאחר מכן, הוא גילם את ג'ייסון סטריידר בסדרת הטלוויזיה קצרת הימים  "I Just Want My Pants Back" ששודרה בערוץ MTV. הוא שיחק בתפקיד אלכס מריוות'ר בסדרת הדרמה הקומית של פריים וידאו "מוצרט בג'ונגל" בין השנים 2014 - 2015, לצד לולה קירקה, מלקולם מקדואל וברנדט פיטרס.

ואק הוא הקול מאחורי האנטגוניסט גארי סמית' במשחק הווידאו "Bully".

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:מנהטן: אישים
קטגוריה:שחקני קולנוע וטלוויזיה יהודים אמריקאים
קטגוריה:מפיקי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:במאי קולנוע יהודים אמריקאים
קטגוריה:בוגרי אוניברסיטת דרום קליפורניה
קטגוריה:שחקנים ילדים אמריקאים
קטגוריה:אמריקאים שנולדו ב-1986
פרנץ דיאק (כדורגלן)

**פרנץ דיאק** (בהונגרית: **Deák Ferenc**; 16 בינואר 1922 – 18 באפריל 1998) היה כדורגלן הונגרי, ששיחק בעמדת החלוץ. לפי הפדרציה הבינלאומית להיסטוריה וסטטיסטיקה של הכדורגל (IFFHS), דיאק כבש מעל 576 שערים רשמיים במהלך הקריירה – נתון המציב אותו ככובש ה-8 הפורה ביותר בתולדות הכדורגל העולמי.

## ביוגרפיה
דיאק נולד ב-16 בינואר 1922 בבודפשט שבהונגריה. עם תחילת הקריירה ב-AC צנטלורינסי התחיל לכבוש בצרורות, ובעונת 1945/46 הגיע לשיא שערים לעונה בליגה באירופה, 66 שערים ב-34 הופעות בלבד. דיאק היה למלך השערים פעם נוספת עונה אחר כך עם 48 שערים ולאחר מכן עבר לפרנצווארוש.

במדים הלבנים-ירוקים הוא כבש בשנתו הראשונה 41 שערים ונבחר בפעם השלישית והאחרונה למלך השערים בליגה עם 59 שערים בעונת 1948/49, עונה בה היה שותף לזכייתה באליפות. בשנת 1950 עבר דיאק לאויפשט למשך הארבע שנים הבאות. בסך הכל ערך 238 משחקים בליגה ההונגרית הבכירה בהם כבש 305 שערים. החל משנת 1955 עבר לשחק בליגה השנייה בקבוצות כמו ספרטקוס ואגיטרטס בודפשט ולבסוף ב-1958 עם BFC שיופוק. עם מרב השערים שכבש דיאק במהלך הקריירה הוא למעשה הכובש ההונגרי השני בטיבו בהיסטוריה אחרי פרנץ פושקש.

במדי נבחרת הונגריה עשה את הופעת הבכורה ב-6 באוקטובר 1946 נגד אוסטריה בבודפשט, משחק בו הצטיין עם צמד שערים מנצח. יחד עם גיולה ז'נגלר ופרנץ פושקש ששיחקו לצידו היה שותף לזכייתה בגביע מרכז אירופה של בין השנים 1948–1953. דיאק סיים את דרכו בנבחרת עם שער ב-20 בנובמבר 1949 בניצחון 0–5 על שוודיה.

מרכז|ממוזער|300px|דיאק עם משפחתו

## תארים
;פרנצווארוש
*אליפות הונגריה: 1948/49
;אישיים
*מלך השערים בליגה ההונגרית (3): 1945/46 **(שיא)**, 1946/47, 1948/49
*כדורגלן השנה בהונגריה: 1946

## קישורים חיצוניים

* 

קטגוריה:כדורגלני אויפשט
קטגוריה:כדורגלני נבחרת הונגריה
קטגוריה:כדורגלני פרנצווארוש
קטגוריה:הונגרים שנולדו ב-1922
קטגוריה:הונגרים שנפטרו ב-1998
פרסי הטלוויזיה של איגוד אמנויות הקולנוע והטלוויזיה 1962

**פרסי הטלוויזיה של איגוד אמנויות הקולנוע והטלוויזיה לשנת 1962** היה טקס הענקת פרסי הטלוויזיה ראשי בממלכה המאוחדת. בהמשך נקראו בשם פרסי האקדמיה הבריטית לטלוויזיה.

## זוכים
* **שחקן**
** רופרט דייוויד
* **שחקנית**
** רות דאנינג
* **אקטואליה**
** ביל אלנבי
* **מעצב**
** וויטק
* **פרס דזמונד דייוויס על תרומה לטלוויזיה**
** מייקל בארי
* **הפקת דרמה**
** אנדרו אוסבורן
* **Factual**
** טים יואט
* **בידור קל (אמן)**
** אריק סקייס
* **בידור קל**
** ג'ורג' אינס
* **פרס מיוחד**
** דייוויד אטנבורו

## קישורים חיצוניים
* פרסי איגוד הטלוויזיה לשנת 1962

## הערות שוליים

קטגוריה:טקסי פרס באפט"א
קטגוריה:1962 בממלכה המאוחדת